
Este călugăria o vocaţie? Cum se descoperă dacă o ai sau 
nu? 


Sunt depărerecămonahismuleste ochemarea lui 
Hristos. Eu cred că fiecare suflet simte chemarea în 
chip deosebit, potrivit cu structura lui sufletească. 
Este foarte important pentru noi, monahii, să ţinem 
minte lucrul acesta toată viaţa, dar mai ales în vremea 
încercărilor, anume că Domnul ne-a chemat. 


Cred că atunci când E1 Se lipeşte de inima cuiva, 
îndată omul îşi dă seama ce cale are de ales. Se 
potrivesc cuvintele Evangheliei: „Nimeni nu poate să 
vină la Mine, dacă nu-l va trage Tatăl, Care M-a 
trimis”. 


Pe de altă parte, Părintele Zaharia de la Essex spune: 
„lertaţi-mă,nu vreau săvă dezamăgesc, dar adevăratele 
chemări la viaţa monahală sunt cel mai greu de găsit în 
ziua de azi. Adevărata chemare monahală — însoţită deo 
adâncă pocăință — e cam greu de aflat în zilele noastre. 
Dar poate că e de ajuns să întâlnim o dorinţă sinceră 
de mântuire, o dorinţă suficient de puternică încât să 
biruie păcatul”. 


Suntdestui carecredcă amergela mănăstire înseamnă 
a terupecutotul de oameni. Este adevărat? 


Nu, din contră, noi avem datoria de a-i avea în atenţia 
noastră, a ne ruga pentru ei şi a vorbi, dar în primul 
rând cu Dumnezeu despre durerile lor, mai mult decât a 
levorbilorîndelung. Aşa îi ajutăm mai mult. Din păcate 
unii oameni, poate chiar şi din rudele noastre, nu 
înţeleg adevărata noastră lucrare. Noi nu dispreţuim 
oamenii, ci, dimpotrivă, trebuie să le dăm cinstea 
cuvenită. Pe mireni îi vom iubi, îi vom sfătui dacă e 
nevoie, vom vorbi cu ei duhovniceşte, însă trebuie 
toatecu măsură. 


Aţi trecut prin experiența unei alte obşti, majoritatea 
venindde la Morisena. E mai uşor să fii monah pe cum 
trec anii? 


Şi începutul şi anii următori au uşurătatea şi greutatea 
lor. Eu cred că este foarte important cum porneşti în 
primii ani. Venim din lume cu multe obişnuinţe, cu 
multe păreri, dar şi cu un bagaj genetic. Vieţuirea în 
mănăstire, în cadrul unei obşti, presupune multă 
lepădare de sine şi ascultare, adică tăierea 
cugetului lumesc dinlăuntrul nostru. În primii ani, 
unii dintre noi întâlnesc ispite foarte mari, alţii, în 
schimb, primesc mult har. Pe cum trec anii, ispitele pot 
să nu ne mai sperie la fel de mult ca la început, în 
schimb simţim o altfel de greutate, aceea a 
responsabilităţii. Cu timpul, eşti mai conştient de 
vieţuirea pe care ai ales-o şi de nedesăvârşirea lucrării 
pe care o faci. Lucrul acesta ar trebui să ne ţină 
permanent într-o stare de trezvie, într-o teamă sfântă 
şi lucrătoare, şi, aşa cum mereu ne spune Părintele 
Duhovnic,săpunemtemeipe Dumnezeu, nu pelucrarea 
noastră. E foarte important în viaţa de mănăstire rolul 
Duhovnicului, pentru că ţine unită obştea. 


Gheronda Efrem  Vatopedinul spune: “Cine ţine 
poruncile Domnului şi face ascultare, aceluia i se 
deschide mintea şi înţelege sensul duhovnicesc al vieţii”. 


Majoritatea celor care au citit Patericul sau alte cărți 
asemănătoare, au în minte un anumit nivel de viețuire 


a unei obşti. Cum sunt vremurile în care trăim pentru 
viața de mănăstire? 


Vremurile sunt grele şi apăsătoare, însă nu 
deznădăjduim. Păcatele care apasă întreaga lume, 
apasă şi asupra noastră. Vă amintesc un cuvânt din 
Pateric: “Fraţii părinţi ai Schitului au prorocit pentru 
neamul cel de pe urmă. Ce am lucrat noi ?, ziceau ei. Şi 
răspunzând unul din ei, mare cu viaţa şi cu numele, avva 
Ishirion, a zis : noi poruncile lui Dumnezeu le-am făcut. 
Şi răspunzând fraţii au zis : dar cei după noi, oare ce vor 
face ? Şi a zis : vor să vină la jumătatea lucrului nostru. 
Şi au zis fraţii : dar cei după dânşii ? A zis avva Ishirion : 
nu au nicidecum lucru cei ai neamului şi rândului 
aceluia, ci va să le vină lor ispită. Şi cei ce se vor afla 
lămuriţi in vremea aceea, mai mari şi decât noi şi decât 
părinţii noştri se vor afla”. 


Vă mulțumim! 





ANUNIURI 

+ De mare folos a fost săvârşirea în această săptămână a 
slujbei de sfințire a aghiasmei mici. S-a simţit puterea 
rugăciunii părinţilor şi a celor care au fost prezenţi, dar şi 
a celor de acasă, care aşteaptă apa sfinţită spre întărire şi 
tămăduire în aceste vremuri grele. 

Vă reamintim că la începutul pandemiei, ni s-a spus să 
bem cât de des aghiasmă, însemnându-ne cu Sfânta Cruce 
şi să stropim de fiecare dată mâncarea pe care o gătim sau 
o cumpărăm. 

+ Duminică, 25 octombrie, se împlinesc 40 de zile de la 
adormirea fratelui Petru Hotăran. Să-l pomenim în 
continuare în rugăciuni, ca Dumnezeu să-i aşeze sufletul 
cu drepţii. 


STIRI 


Papa Francisc se pronunţă în favoarea căsătoriei 
între homosexuali. 

O veste a zguduit săptămâna aceasta întreaga lume. Papa 
a călcat în picioare orice moralitate creştină prin declaraţia 
de sprijinire a parteneriatului civil al cuplurilor gay. 
„Homosexualii - susține pontiful - au dreptul să fie într-o 
familie. Sunt copii ai lui Dumnezeu şi au dreptul la o 
familie. Nimeni nu ar trebui să fie ostracizat sau nefericit 
din cauza asta. Ceea ce trebuie să creăm este o lege privind 
uniunile civile. În acest fel, acestea ar fi acoperite legal. Am 
luptat pentru asta”. Vestea-tsunami va avea urmări nu 
numai în lumea catolică. 





Aşteptăm întrebările, sugestiile şi eventualele colaborări 
pe adresa revista.maximina(& gmail.com 


sau la tel. 0734.194.372. 
Mulţumim tuturor pentru rugăciuni şi ajutor financiar. 

- Foaie ortodoxă pentru suflet 


CUVÂNT PLIN DE DRAGOSTE 
al Sf. Grigorie Palama despre 


SF. MARE MC. DIMITRIE 

Sf. Grigorie Palama a trăit în secolul al XIV-lea, iar Sf. 
Mare Mc. Dimitrie în secolul al III-lea. Deşi despărțiți de 
atâtea veacuri, între ei a fost o dragoste dumnezeiască. 
Pe când îşi căuta loc de retragere după ucenicia în Sf. 
Munte, Sf. Grigorie a ajuns la Tesalonic şi acolo i-a 
apărut în vedenie un duce foarte frumos şi puternic, care 
1-a spus că îl ține lângă el din porunca Împăratului. 
Ducele era Sf. Dimitrie, ocrotitorul Salonicului, unde, 
câțiva ani mai târziu, Sf. Grigorie va fi ales arhiepiscop. 
De atunci, cunoscându-l pe Sf. Mucenic, teologul luminii 
necreate a ajuns să-l iubească nespus. Din dragostea 
inimii lui a alcătuit mai apoi o frumoasă cuvântare la 
praznicul Sf. Dimitrie, din care am ales câteva rânduri: 


„Iar eu am cinstit foarte pe prietenii tăi, Dumnezeule, şi 
foarte s-a întărit stăpânirea lor” (Ps. 138:17), între care 
corifeii sunt Apostolii, urmaţi de ceata prorocilor, ceata 
învăţătorilor credinţei şi preoţilor, şi toată adunarea 
cuvioşilor, precum şi ceata mucenicilor lui Hristos şi a 
marilor mucenici cărora se cuvine să i se aducă rugăciuni. 
Şi, mai presus decât toată mulţimea acestora, este cel pe 
care astăzi mai cu osârdie îl cântăm şi cinstim, cel care 
este de acelaşi neam cu noi şi născut din acelaşi pământ 
cu noi, patronul oraşului nostru (Tesalonic), minunea cea 
mare a pământului grec, înfrumuseţată podoabă a 
Bisericii, cel bogat în toate virtuțile şi de minuni făcătorul, 
de mir Izvorâtorul, Sfântul Dimitrie. 


Căci nici cu mintea nu a primit vreodată ceva din 
cele necucernice, nici cu fapta nu a umblat în chip 
neplăcut lui Dumnezeu, ci păzind întru sine neîntinat 
dumnezeiescul har de la botezul nostru întru Hristos, a 
avut voinţa în acord cu legea Domnului, ca o carte a lui 

Dumnezeu şi scrisă de Dumnezeu, fiind ca un 
pergament sau ca o tăbliță de ceară sau ca o tablă scrisă 
de degetul lui Dumnezeu şi deschisă tuturor spre folosul 
obştesc. Căci după Isaia „mai înainte de a şti să arunce 
răul, va alege binele” (1s.7:15) şi pe când era încă în floarea 
vârstei a îmbrăţişat frumuseţea fecioriei. 


ȘI construind lui Dumnezeu altar din pietre vii şi cu 
adevărat de mult preţ (I Petru, 2:6. I Cor. 3:12), a avut 
Cuvântul drept unealtă de lucru potrivită. Şi ori de câte ori 
pornea război împotriva vrăjmaşilor lui Hristos sau şi mai 
mult decât atât, împotriva celor care duceau războaie 
văzute împotriva lui Dumnezeu, iscate de puteri nevăzute, 
întru toate îl urma îndeaproape Cuvântul însuşi al 
Duhului Sfânt şi acesta îl conducea, acesta îl purta, îl 
întărea şi îl învăţa, pregătindu-l pentru ceea ce era de 
folos. 


Ştiu bine că însetaţi să aflaţi cum şi unde a fost prins cel 
căutat de slujbaşii împăratului. Există şi azi în biserica 
Născătoarei de Dumnezeu un adăpost sub pământ care se 
numeşte până astăzi Refugiul. Şi este un obicei vechi ca, 
an de an, începutul prăznuirii Marelui Mucenic Dimitrie 
să se săvârşească acolo; şi de acolo trecând în stradă cu 
cântări în procesiune, mulțimea se îndreaptă către 
Biserica sfântului cu cântări şi acolo, la sfintele lui moaşte, 
săvârşesc şi duc la bun sfârşit sărbătoarea. Aşadar sub 
stăpânitorii necredinţei, fiindcă încă nu venise ceasul 
pentru cele ale credinţei, sfântul martir, adăpostindu-se 
în catacombele acelea, împărtăşea celor care veneau cu el 
acolo învățătura cea cerească şi cei de la necredinţă, ca 
dintr-o mare învolburată de valuri, aflau scăpare la el, la 
limanul cel cu adevărat lin al credinţei, şi împreună cu ei, 
neînfricat, săvârşea şi ţinea slujba creştinilor şi astfel a 
fost pentru acea vreme Marele Mucenic Dimitrie, 
adăpostul, refugiul şi scăparea pentru toţi credincioşii cei 
aleşi şi plini de evlavie. 


Aceasta aflând-o cei pe care Maximian îi rânduise spre 
vânarea celor adunaţi întru evlavie, ştiind că acolo 
mucenicul învăţa poporul şi, mâniindu-se şi mai mult încă 
văzând că mulţimea adunată asculta cuvintele lui 
Dimitrie, ca fiind înseşi cuvintele lui Dumnezeu, îl prind 
ca pe un hulitor, împrăştie mulţimea şi cu puterea 
stăpânirii o scot în stradă. Și l-au adus înaintea lui 
Maximian, iar apoi a fost închis în temniţă. Când au venit 
sulițaşii trimişi de tiran puşi să-l ucidă, cu armele gata 
pregătite, reunindu-se la vremea stabilită, sfântul a primit 
cu bucurie rana mortală, sau mai curând rănile provocate 
la toate mădularele, în piept, la oase şi în carne, precum şi 
la fiecare dintre coaste, primind, pe de o parte, rănile cele 
din afară, prin străpungerile suliţelor, dar şi dinlăuntru. 
Şi astfel s-a îndoit sau mai bine zis s-a înmiit patima 

coastei celei mântuitoare, împlinind în turpul său, după 
cuvântul sfântului Apostol Pavel, „lipsurile necazurilor lui 
Hristos” (Col. 1:24). Astfel a iubit pătimirea până la 
moarte şi aşa a iubit a-şi vărsa sângele pentru slava lui 
Hristos de mai multe ori şi fără de odihnă, astfel încât să 
poată, prisosind dincolo de măsura cunoscută şi 
covârşind atâta măsură a dragostei, să primească în însuşi 
trupul său izvor de miruri. 


Și însuşi oraşul întreg s-a împăcat cu Dumnezeu prin 
moartea sfântului. Căci unde mai era o necredinţă mai 
deplină şi mai de necrezut decât cea în care erau părinţii 
noştri? Unde este frica ce vine din dreapta credinţă şi 
unde sunt acum ascunderile în catacombe cele din toată 
inima pentru ea? Unde sunt cei care au fost predaţi 
sălbăticiei fiarelor prin ura cea nebunească împotriva 
celor binecredincioşi? Toate înfricoşatele chinuri s-au 
dezlegat, toate au devenit mai bune după ce sfântul 
Dimitrie şi-a primejduit viaţa pentru dreapta credinţă. 
Dragostea lui se revarsă nu numai peste inimile 
noastre, ci şi peste tot trupul prin mirurile a căror putere 
iradiază din trupul lui. 


El săvârşind drumul şi păzind credinţa şi fiind gata pentru 
apărarea dreptei credinţe, până la sânge, într-atât s-a ferit 
să se împotrivească hulitorilor încât s-a şi rugat pentru ei 
către Domnul atât pentru cei care stăruiau în răutate, cât 
şi pentru cei care s-au schimbat, astfel încât să nu rămână 
nici o urmă, în această cetate, a necredinţei aceleia, ci prin 
purtările lui de grijă de multe feluri şi binefacerile de 
multe chipuri şi prin mijlocirile cele fără încetare către 
Dumnezeu, să întemeieze şi să păstreze cetatea împreună 
în unire, în care şi de la care dumnezeiescul martir a 
răbdat moarte năprasnică întru slava lui Dumnezeu. 
Amin! 





EVANGHELIA DUMINICII 


Luca VIII, 26-39 (vindecarea demonizaţilor din ţinutul 
Gherghesenilor) 


Părintele Constantin Galeriu are un minunat 
cuvânt despre veşmântul luminat de har al omului: 


Doamne, cât de minunat este scos la lumină adâncul din 
sărmanul demonizat, adâncul uman, pecetluit cu Chipul 
lui Dumnezeu de nedistrus în veci, de către Bunul 
Mântuitor, Cel care îl îmbracă din nou în lumină, așa 
precum zicem la Botez: „Dă-mi mie haină luminoasă, Cel 
ce Te îmbraci cu lumina ca și cu o haină, Multmilostive 
Hristoase Dumnezeul nostru!” 

Și dacă, la vremea lor, locuitorii din Gadara, pentru 
paguba porcilor, L-au rugat pe lisus să Se ducă din 
hotarele acelea, noi ne rugăm împreună cu Sf. Isaac Sirul: 
„Strălucirea Ta este mângâierea și odihna celor ce s-au 
ostenit prin Tine în necazuri şi în tot felul de chinuri. 
Acestei _străluciri mă _ învredniceşte și pe mine, 
nevrednicul, cu darul şi cu iubirea Ta de oameni în vecii 
vecilor. Amin. 


APOSTOLUL DUMINICII 
Efeseni II, 4-10 


Dar Dumnezeu, bogat fiind în milă, pentru multa Sa 
iubire cu care ne-a iubit, pe noi cei ce eram morți prin 
greşelile noastre, ne-a făcut vii împreună cu Hristos - 
prin har sunteţi mântuiţi! - şi împreună cu El ne-a sculat 
şi împreună ne-a aşezat întru ceruri, în Hristos lisus, Ca 
să arate în veacurile viitoare covârşitoarea bogăție a 
harului Său, prin bunătatea ce a avut către noi întru 
Hristos Iisus. Căci în har sunteţi mântuiți, prin credinţă, 
şi aceasta nu e de la voi: este darul lui Dumnezeu; Nu din 
fapte, ca să nu se laude nimeni. Pentru că a Lui făptură 
suntem, zidiţi în Hristos lisus spre fapte bune, pe care 
Dumnezeu le-a gătit mai înainte, ca să umblăm întru ele. 





Să avem și noi gândul Sf. Siluan Athonitul: 

Acum sunt puţini „stareţi“ [„bătrâni“] care cunosc 
iubirea Domnului pentru noi şi care cunosc lupta cu 
vrăjmașii şi ştiu că, pentru a-i birui, trebuie smerenia lui 
Hristos. Domnul iubeşte atât de mult pe om, încât îi dă 
darurile Sfântului Duh, dar până când sufletul se învaţă să 
păstreze harul, suferă mult. In primul an după ce am 
primit pe Duhul Sfânt, gândeam: „Domnul mi-a iertat 
păcatele: harul dă mărturie de aceasta; de ce mai am 
nevoie?“. Dar nu trebuie să gândim aşa! Chiar dacă 
păcatele ne-au fost iertate, toată viaţa trebuie să ne 
aducem aminte de ele şi să ne întristăm, ca să păzim 
zdrobirea [inimii]. 





SFINŢII SĂPTĂMÂNII 


SFÂNTUL TEOFIL 
CEL NEBUN PENTRU HRISTOS 
(28 octombrie) 





Născut în anul 1788 în Ucraina, viitorul ieroschimonah 
Teofil a avut o copilărie nefericită, mama lui încercând în 
mai multe rânduri să îl omoare, încă prunc fiind. Însă 
pronia lui Dumnezeu l-a izbăvit de fiecare dată, căci fiind 
aruncat de o slujnică în râu, pruncul a ieşit deasupra apei 
și plutea liniștit ca într-un leagăn, iar fiind aruncat de 
mama sa sub o roată de moară, îndată roţile morii s-au 
oprit, iar morarul cercetând pricina şi auzind plânset de 
copil, l-a scos din apă. În amintirea acestor minuni, 
sfântul a purtat toată viaţa cu recunoştinţă la piept, pe sub 
haine, icoana Botezului Domnului. Spre sfârşitul vieţii ei, 
mama sfântului şi-a recunoscut greşeala, căindu-se 


j 
fiind mult îndrăgita şi „nou arătata” icoană a Maicii 
Domnului Pantanassa. 


Icoana Maicii Domnului numită Pantanassa (în traducere 
„Atotimpărăteasa”) prăznuită pe 15 octombrie (28 
octombrie în calendarul vechi), este o icoană deosebită, 
pictată pe lemn în secolul al XVII-lea de către sfinţii 
părinţi athoniţi, are dimensiuni mici şi a fost adusă de la 
Nea Skiti (unul dintre cele mai vestite schituri din Athos, 
unde se găsesc multe obşii de iconari) la Mănăstirea 
Vatoped de către obştea lui Gheron Iosif Vatopedinul. În 
icoană, Maica Domnului este înfăţişată stând pe un tron 
împărătesc, ţinându-L pe braţul stâng pe Hristos, iar cu 
mâna dreaptă arătând că El este Hristos, dar şi că harisma 
sa de atotvindecătoare vine din legătura sa cu Hristos, ca 
Născătoare de Dumnezeu. Se poate observa că sfânta faţă 
a Fecioarei are o sobrietate, care îi întărește demnitatea sa 
de împărăteasă, dar și o tristeţe împletită cu un surâs cald, 
toate însă reţinute şi supuse duhului. 





În icoană sunt zugrăviți şi doi îngeri în spatele tronului, 
întărind faptul că Maica Domnului este „mai cinstită 
decât heruvimii şi mai slăvită fără de asemănare decât 
serafimii”. Dacă, în timpul vieţii sale pământeşti ea s-a 
numit „roaba Domnului”, acum Hristos a ridicat-o la 
rangul de "Atotimpărăteasă'. 


Informaţiile despre istoria acestei icoanei sunt restrânse, 
dar acest aspect este poate mai puţin relevant în faţa 
măreției și a harului pe care Maica Domnului şi-l revarsă 
prin această icoană. O primă dovadă la care însuși Gheron 
Iosif Vatopedinul a fost părtaş este întâmplarea cu un 
tânăr cipriot, care în momentul în care s-a închinat la 
aceasta, sfânta faţă a Maicii Domnului a început să 
strălucească, iar tânărul a fost aruncat la pământ de o 
putere nevăzută. Această întâmplare minunată l-a făcut 
pe acesta să se întoarcă la credinţă și să îşi schimbe viaţa, 
el însuşi mărturisind părinţilor athoniţi că era 
necredincios şi că se ocupa cu vrăjitoria. De atunci icoana 
a fost cunoscută drept făcătoare de minuni şi este 
deosebită prin minunatul har de a vindeca boli incurabile, 
în special cumplita boală a cancerului, după cum se 
menţionează şi în acatistul său „„flacără care arzi 
blestemul cancerului”. Mărturie a acestor vindecări o 
dau mulţi bolnavi care şi-au recuperat sănătatea, în chip 
minunat, după ce cu multă credinţă s-au rugat înaintea 
preacinstitei icoane. 


O astfel de minune s-a petrecut şi cu Daniela-Monica, din 
Bucureşti, soţie şi mamă a doi copii. Când soţul său, 


Mircea, a vizitat Sf. Munte Athos, în toamna anului 2011, 
a descoperit minunata icoană a Maicii Domnului 
Pantanassa. Cu multă bucurie, a adus o copie a icoanei în 
casa lor, iar de atunci nu trecea o săptămână în care cei 
doi să nu-i înalțe un acatist de mulţumire, iar candela 
ardea neîncetat în faţa acesteia. Însă într-o zi Daniela a 
simţit un nodul dureros la sânul drept. De altfel, ea a 
observat un nodul mamar după alăptarea primului copil, 
în urmă cu patru ani, dar nu i-a dat importanţă. După mai 
multe consultaţii, s-a pus verdictul: „cancer la sân de 
gradul II, fiind sfătuiţi să opteze pentru o operaţie 
chirurgicală cât mai rapidă pentru a nu permite 
cancerului să se extindă. Deşi răspunsul doctorului la 
întrebarea dacă Monica ar avea măcar o şansă să scape de 
cancer a fost „În toată viața mea profesională nu am 
văzut nici măcar un caz cu o finalizare diferită”, cei doi 
nu şi-au pierdut credinţa, şi-au pus nădejdea în Maica 
Domnului, iar Monica purta mereu brâul primit de la 
Vatoped şi îşi ungea des zona bolnavă cu untdelemn de la 
icoana Maicii Domnului Pantanassa. Cu o seară înainte de 
operaţie s-au rugat „Pantanassei”, iar Mircea a petrecut 
orele în care Monica era în timpul intervenţiei 
chirurgicale în rugăciune, în faţa copiei icoanei făcătoare 
de minuni Pantanassa de la Biserica Rusă din Bucureşti. 
După operaţie, informaţiile mult aşteptate de la medical 
oncolog care a operat-o pe Monica au fost: „Soţia este 
bine, să ştiţi: nu are cancer, a dispărut orice urmă!”. 
Ulterior s-a pus un alt diagnostic, incert de altfel, TBC la 
sân, însă Monica nu a mai urmat niciun tratament, după 
convorbirea celor doi cu Gheron Efrem, stareţul 
Mănăstirii Vatoped. După şase luni de la operaţie, în urma 
unui control medical de specialitate s-a precizat că Monica 
este sănătoasă, iar sânul drept nu are nicio afecţiune. Cu 
toţii au afirmat că de fapt Maica Domnului Pantanassa a 
fost cea care a vindecat-o pe Monica. Ca mulţumire, cei 
doi au contribuit la donarea unei copii după icoana 
făcătoare de minuni Pantanassa pentru Mănăstirea de la 
Șinca Nouă, judeţul Braşov. 


La noi în ţară, sunt tot mai multe biserici în care se pot 
găsi spre închinare cpii ale icoanei „Pantanassa” şi nu 
puţine minuni s-au întâmplat prin rugăciunile făcute cu 
credinţă. 

Gabriela 





INTERVIUL SĂPTĂMÂNII 


ÎNTRE LEPĂDAREA DE SINE ŞI 
NĂDEJDEA ÎN DUMNEZEU 


Aproape de Bujoara, locul de naştere al Părintelui 
Arsenie Boca, se află mănăstirea Băița, unde, de un an şi 
Jumătate s-au aşezat în viaţă de nevoinţă şi rugăciune, O 
parte din maicile plecate din mijlocul nostru. Maica 
stareță  Nectaria a răspuns cu promptitudine 
întrebărilor noastre. 


Câte maici sunt acum la Băița şi care ar fi media de vârstă? 


Din mila lui Dumnezeu, suntem douăsprezece maici, 
cu vârsta între 26 şi 45 de ani. 

CALENDARUL MĂRTURISITORILOR 


MIRCEA VULCĂNESCU - UN OM CU 
CARACTER DE DIAMANT 


(+29 octombrie 1952) 


„A fost un om cu caracter de diamant.” Aşa îl caracteriza 
Ioan lanolide, unul din mărturisitorii închisorilor 
comuniste pe Mircea Vulcănescu. 

Născut în 1904 în Bucureşti, cu studii strălucite de Drept, 
Filosofie şi Litere, în ţară şi la Paris (unde a studiat și 
Teologia, fiind în contact cu cercurile ortodoxe de la Saint 
Serge), avându-i ca profesori pe marii Nae Ionescu și 
Dimitrie Gusti, implicat în viaţa culturală şi universitară 
interbelică, dar şi în cea administrativă, căci era foarte 
capabil, Mircea Vulcănescu va avea de pătimit tocmai 
pentru că a dorit să-și facă datoria de creştin şi de român. 


Acuzele aduse de comunişti şi mai apoi de cei care au 
încercat să găsească acţiuni antisemite oriunde și la 
oricine, s-au dovedit a fi mincinoase. Mircea Vulcănescu, 
prin echidistanţa sa creştină, a ajutat mereu, mai ales din 
poziţia guvernamentală pe care a avut-o, iar despre 
aceasta dau mărturie înşişi evreii. Caracterizarea lui 
Mircea Eliade îl aşază nu doar între cei mai mari 
intelectuali interbelici români, ci, mai ales ceea ce dă 
valoare tuturor celorlalte daruri — în ceata mică, dar 
puternică a cărturarilor români profund credincioşi: 


„Nu ştiai ce să admiri mai întâi: nestăvilita lui 
curiozitate, cultura lui vastă, solidă, bine articulată, sau 
inteligența lui, generozitatea, umorul sau spontaneitatea 
cu care-şi trăia credința şi iscusința cu care şi-o 
tălmăcea. Nu cred c-am întâlnit alt om înzestrat cu 
atâtea daruri. Şi nici altul care să-l întreacă în 
modestie.” 


Vizionar, căci cuvintele lui ne privesc şi pe noi, cei de azi, 
iată ce spunea într-o conferinţă publică din 1940: 


„Puterile lumii acesteia se 
adună să întârzie 
mântuirea şi  creştinul 
trebuie să dobândească 
împotriva lor cununa de 
biruinţă. Oricât ar fi de 
ancorat în lumea de aici, 
în aparenţă, creștinul e un 
om cu un picior deja în 
afara acestei lumi. Lumea 





pr aceasta văzută, lumea de 
aici, nu e lumea lui 
adevarată. 


Ci lumea lui e dincolo 

de aceasta. Iar aici, creştinul e la vreme de încercare, căci 
de când omul a auzit cuvântul Domnului, dracul a 
dobândit puterea să-l întoarcă de la Dumnezeu. Acesta 
şi nu altul e sensul vieţii de aici pentru creştin.” 


Schimbările din august 1944 l-au prins în Guvernul 
Antonescu, nu pentru că făcea politică (ceea ce rezultă 
inclusiv din fişa penală întocmită de comuniști) , ci pentru 
că era un profesionist şi un om valoros. Interesant este că 
după câteva luni, noua stăpânire şi-a dat seama de 


valoarea sa şi l-a readus la conducere, ca şef al Datoriei 
Publice, poziţie în care va fi păstrat până la arestare, în 
august 1946. Între timp reia lucrul la teza de doctorat cu 
tema Problemele economiei româneşti după al doilea 
război mondial, un studiu profund şi temeinic 
argumentat, care ar fi folosit mult României dacă nu ar fi 
fost schimbările politice. 


În puşcărie (Văcăreşti, Jilava, Aiud) s-a dovedit a fi creştin 
pin cuvânt — căci a întărit şi luminat pe mulţi cu 
conferințele sale ţinute pe ascuns -, dar mai ales prin 
faptă. La Jilava a fost dus la izolare într-o cameră fără 
acoperiş, pentru că vorbise oamenilor despre Dumnezeu. 
Impreună cu el era izolat un biet student cu o temperatură 
de 40 grade. Au stat pe cimentul rece şi umed. Ca să-l 
încălzească pe tânărul care delira, Mircea Vulcănescu l-a 
cuprins cu braţele lui şi l-a ţinut deasupra lui, pe propriul 
trup. 


Transferat la Aiud, Mircea Vulcănescu ştia că este destinat 
exterminării. Un coleg de celulă mărturisea despre 
chinurile la care a fost supus: 


„Torturarea mea s-a terminat şi acum zăceam aruncat 
într-un colţ pe jos. La rând era Mircea Vulcănescu. După 
ce l-a torturat prin bătaia pe tot corpul (pentru a nu ştiu 
câta oară) a căzut în nesimţire. Era plin de sânge. Un ţigan 
robust l-a luat de un picior, târându-l pe jos. Capul i se 
bălăngănea în dreapta şi-n stânga ca o minge legată cu o 
sfoară trasă de un copil zglobiu, în joacă. Cum trecea 
tocmai prin dreptul meu, m-am târât puţin ca să îi 
îmbrăţişez capul şi să-l încurajez. Se vedea că nu este 
mort. Ţiganul care îl târa m-a îndepărtat cu o lovitură de 
bocanc în piept, care mi-a tăiat respiraţia. Cred că aceasta 
a fost ultima tortură pentru bravul bărbat. Îmbăindu-l cu 
apă rece pentru a-şi veni în fire, a contractat o congestie 
pulmonară şi după câteva zile a murit, sporind 
mormintele necunoscuţilor de pe câmpul din vecinătate 
cu încă unul.” 


La 29 octombrie 1952 va pleca la Cer, lăsându-ne 
testamentul-poruncă al martirilor închisorilor comuniste: 
SĂ NU NE RĂZBUNAŢI! 

„Vestea morții lui s-a răspândit ca o ciumă prin umezeala 
zidurilor, prin neprietenia ferestrelor oarbe. Şi a fost o 
tăcere nemaipomenită acolo, că spaima tăiase vorbele 
tuturor. Ce mai era de spus? Şi l-au dus la groapă, dar 
temnicerii n-au mai avut nici măcar mângâierea 
sudalmei. Că el, omul greu, se făcuse uşor ca un prunc, cât 
o mână de lut. Şi l-au îngropat. Şi au fost de faţă trei 
martori, trei nuci îi mai străjuiesc încă mormântul pe 

coasta dealului, de la Mureş în sus.” 


Se 


AV 
(E Y 





ICOANE ȘI MINUNI 





ICOANA MAICII DOMNULUI 
PANTANASSA 


Sfântul Munte Athos, numit şi Grădina Maicii Domnului, 
este un loc mult iubit şi ocrotit de Maica Domnului, harul 
și minunile sale fiind parte din viaţa de zi cu zi a 
monahilor athoniţi, care îşi petrec viaţa aici, întrucât se 
spune că nu există vieţuitor al acestui sfânt loc care să nu 
fi fost părtaş la vreo minune pe care Maica Domnului le-a 
săvârşit, prin cinstitele sale icoane, una dintre acestea 

amarnic că nu a avut grijă cum se cuvine de pruncul cu 


care a fost binecuvântată de Dumnezeu. 


În anul 1834, primind schima mare şi numele de Teofil, ia 
asupra sa crucea nebuniei pentru Hristos. Chiar în ziua 
tunderii în marea schimă, Sfântul şi-a cusut culionul de 
schimnic cu tot felul de bucăţi de cârpă, purtându-l astfel 
până la moarte, iar când în ziua trecerii la cele veşnice au 
fost desfăcute cârpele, culionul s-a arătat a fi nou-nouţ şi 
bun pentru înmormântare. 


Avea obiceiul de a da vizitatorilor câte un lucru oarecare, 
dar care cuprindea o aluzie profetică la soarta ce-i 
aştepta. Un ciob, o aşchie, un măr putred, o pară, o 
bucată de plăcintă, un castravete, o cârpă, o prescură, un 
muc de lumânare, chiar câte o balegă, din care se găseau 
adesea în coşurile lui — toate acestea aveau pentru el un 
sens simbolic strâns legat de persoana cu pricina. De 
pildă, odată, chilia sfântului a fost invadată de gândaci, iar 
el l-a trimis pe ucenicul lui să îi cumpere o găină. Ucenicul 
însă a cumpărat un cocoş. Sfintul l-a trimis pe ucenic cu 
cocoșul la un frate din mănăstire, să i-l dea din partea lui. 
Cocoșul a fost mai apoi înlocuit cu o găină, iar după o lună 
venind acel frate la stareţ după sfat, sfântul i-a dăruit şi 
găina, zicând: 

-Ia, ia. S-o ai de pereche. Nu mult după acele zile, fratele 
a făcut cunoştinţă cu o femeie şi plecând pe ascuns din 
mănăstire, s-a căsătorit. Atunci a înțeles ce însemna 
cocoşul şi pentru ce i-a fost data găina „ca pereche”. 


Odată stareţul a plecat în pădure împreună cu ucenicul 
său, să culeagă hribi. Starețul ofta întruna: 

-Ah, ce furtună vine.... Ce mai furtună... 

Ucenicul a privit în sus. Cerul era albastru, limpede, senin. 
-N-are să fie furtună, batiuşka. Nu se vede nici un nor. 
-Of, are să fie... Degrab are să fie... Vine deja spre noi... 
Uite! 

Nu după multă vreme din tufișuri au năvălit asupra lor 
trei tâlhari, care le-au cerut banii şi i-au bătut straşnic. 
Atunci a priceput ucenicul ce „furtună” a venit asupra lor. 


Pe mulţi îi smintea felul oarecum ciudat al stareţului de a 
se purta în biserică, mai ales atunci când slujea. Iată însă 
răspunsul sfântului atunci când un frate cu care sfântul 
era mai deschis a mers la el şi l-a întrebat despre pricina 
purtării sale în biserică: 

— Dumnezeu vede simplitatea mea. Eu liturghisesc 
după rânduială, citesc toate rugăciunile cuvenite, pe 
întâistătător îl cinstesc ca pe un mai mare al meu, însă 
când mă cufund cu mintea în taina ce se săvârşeşte, uit de 
mine însumi şi de tot ce mă înconjoară. In vremea 
dumnezeieştii Liturghii, văd o rază ce se pogoară dintru 
înălţime în chip de cruce, adumbrind pe proiestos și pe cei 
care slujesc împreună cu dânsul, dar câteodată nu pe toţi. 
Văd un fel de rouă care se pogoară peste Sfintele Daruri şi 
îngeri prealuminaţi, care plutesc atunci peste Sfânta 
Masă, grăind: „Sfânt, Sfânt, Sfânt este Domnul Savaot, 
plin este cerul și pământul de slava Ta!”. Şi atunci întreaga 
mea fiinţă este cuprinsă de un extaz de negrăit și nu mai 
sunt în stare să mă desprind de vedenia cea desfătată... 
Frate! Nu mă îndreptăţesc, ci spun adevărul curat. Te rog 
doar, să nu descoperi până la o vreme cele spuse de mine 
ca să nu se smintească oamenii de mine păcătosul împuţit. 


Sfântul Teofil s-a săvârşit în pustia Kitaev, în anul 1853, în 
vârstă de 65 de ani. Insă faptele lui slăvite nu au încetat 
nici după moarte, căci mulți bolnavi și neputincioşi cărora 


ajutorul omenesc le era nefolositor, au primit cu 
rugăciunile sfântului, ajutor după credinţa lor. 
Să avem rugăciunile lui! I.G. 





CUVÂNT DE LA PATERIC 


Avva Pavel cel Mare (prăznuit la 31 octombrie) a 
întemeiat mai multe mănăstiri în a doua jumătate a 
secolului al IV-lea în pustia Egiptului. Despre el spuneau 
sfinţii părinţi că trecea Postul cel Mare cu puţină linte şi 
un ulcior de apă și cu o coşniţă, împletind-o şi despletind- 
o mereu în chilia sa şi zicând: In noroi sunt cufundat până 
în grumaz şi plâng înaintea lui Dumnezeu şi strig: 
Miluieşte-mă! 


XXX 


DIN ÎNVĂTĂTURA PĂRINTELUI ARSENIE 


Când răsare soarele, apar din întuneric şi toate 
gunoaiele şi — dacă sunt — şi florile câmpului... 
Când răsare Soarele dreptăţii şi cea mai mare Iubire din 
mormânt şi intră în viaţa noastră, orgoliul nostru apare în 
toate înfăţişările lui. 





FILE DE PATERIC ROMÂNESC 


__ OVIAŢĂ DEJERTFĂ -— 
PĂRINTELE DOSOFTEI MURARIU 


(1913-1990) 


„Toate nevoinţele Sfinţilor sunt rezultatele credinţei lor 
în Dumnezeu. Până la un punct, nevoinţele lor 
duhovniceşti sunt, de asemenea, actele credinței lor. Cu 
lepădare de sine şi nădejde, ei şi-au dăruit viețile lui 
Hristos; nu au avut dorinţe propriu, nici drepturi, ci au 
îmbrăţişat mereu voia lui Dumnezeu şi judecata Lui. Au 
trudit şi au vărsat lacrimi şi sudoare, au îndurat ispite şi 
ponegriri, au murit pentru lume şi au renăscut în 
Dumnezeu“ (Arhim. Gheorghe, egumenul Mănăstirii 
Grigoriu din Sfântul Munte). 


Deşi cuvântul este din Patericul Athonit, de data aceasta 
nu vom face referire la Părinţii care au trăit în Sf. Munte, 
ci vom rămâne pe tărâm românesc. Ne-a fost drag acest 
cuvânt şi de aceea l-am ales ca punct de plecare pentru fila 
de Pateric Românesc din acest număr al revistei. 


Părintele Dosoftei Murariu, deşi nu este trecut în rândul 
sfinţilor, a împlinit în viaţa lui cuvântul citat mai sus. El 
„face parte din şirul lung de slujitori ai lui Hristos care 
formează coloana vertebrală a neamului românesc“ (Vlad 
Herman). 


S-a născut în anul 1913 în comuna Stânceni, judeţul 
Botoşani, din părinţi săraci, dar foarte iubitori de Hristos, 

care i-au pus numele Dumitru. Din fragedă vârstă intră în 


obştea Schitului Sihăstria, povăţuit pe atunci de cuviosul 
Ieroschimonah Ioanichie Moroi, cu metania din Muntele 
Athos. După absolvirea Seminarului monahal de la 
Cernica, în anul 1934 este tuns în monahism la schitul 
Sihăstria, primind numele de Dosoftei. Îşi continuă 
studiile la Facultatea de Teologie din Bucureşti, pe care o 
întrerupe şi merge diacon misionar peste Nistru, în 
perioada celui de-al II-lea Război Mondial, propovăduind 
Ortodoxia şi botezând mii de oameni care nu fuseseră 
creştinaţi din cauza prigoanei comuniste. lată ce 
mărturiseşte Părintele Dosoftei din vremea cât a fost 
misionar în Basarabia şi în Ucraina: „Crucea a fost înălţată 
peste puterea românilor de acolo (...) în misiunea mea, nu 
mi-am căutat condiţie de viaţă prielnică, ci am slujit şi am 
vindecat răni sufleteşti cât am putut, şi am simţit şi am 
văzut cum a lucrat iubirea lui Dumnezeu cu mine şi cu acei 
credincioşi de acolo, care au rămas fideli pământului 
natal“. 


Reîntors în ţară, în anul 1944 este hirotonit preot şi îşi 
continuă studiile la Academia Teologică Andreiană din 
Sibiu, pe care o absolvă în anul 1947 cu teza de licenţă „Sf. 
Serafim de Sarov - viaţa, nevoinţele şi învăţăturile“. 
Această lucrare avea să aibă un mare ecou duhovnicesc în 
ţara noastră, fiind răspândită peste tot. 


Între anii 1048-1952 Părintele Dosoftei Murariu, a slujit la 
Catedrala Patriarhală din Bucureşti. Între anii 1956-1958 
a fost stareţ la Mănăstirea Putna, iar în anul 1959 a fost 
închis la Aiud şi Gherla unde a răbdat grele 
suferinţe împreună cu mii de preoţi şi călugări, fiind 
eliberat în 1964. A urmat apoi un program prestabilit şi 
sub strictă observaţie. 


După câţiva ani de slujire la Catedrala Patriarhală din 
Bucureşti se retrage ca preot misionar în Munţii Apuseni, 
fiind numit preot în parohia Poiana, comuna Sohodol. 
Venirea Părintelui Dosoftei în Ţara Moților a fost un dar 
de la Dumnezeu. Un om cald la suflet, un om cult, un om 
deosebit, un mare Duhovnic şi Părinte adevărat: 


a. . 





„Nu mi-a fost uşor ca 
monah, să-mi duc viaţa în 
mijlocul lumii. Ca preot 
misionar mergeam mult 
pe jos, şi-n Ardeal am 
avut mult de muncit, nu 
în nevoia dea mă afirma, 
ci de a ajuta nişte creştini 
să fie creştini nu cu 
numele, ci cu faptele (...) 


Preoţia nu este domnie, ci jertfire în căutarea 
Adevărului şi apărarea lui cu fervoare. De fapt, 
aceasta este una dintre bucuriile mele: de a fi scos pe mulţi 
dintre creştini din braţele diavolului, ce sălăşluia în ei, 
prin păcate urâte şi grele“. Aşa se destăinuia Părintele 
Dosoftei în vara anului 1977 unui fiu duhovnicesc. 


Obosit şi bolnav, şi după încă şase ani de slujire în parohia 
Deda din judeţul Mureş, doreşte să se retragă la Sihăstria, 
dar nu este primit, pe motiv că este un mare teolog şi 
condiţiile de la Sihăstria nu sunt tocmai potrivite pentru 
el. Acest lucru îi pricinuieşte o mare mâhnire despre care 
vorbeşte cu acelaşi fiu duhovnicesc: „Dumnezeu îmi 


cunoaşte toată osteneala: unde şi cum am dormit, când şi 
cum am mâncat şi câtă nevoinţă am avut. Am spus că (...) 
sunt călugăr şi de condiţii sărăcăcioase nu m-am 
îngrețoşat, eu mi-am căutat sărăcia şi cu smerenie îţi spun 
că am îmbogăţit săracii de prin satele transilvănene şi pe 
unde am mai fost (...). Am vrut să reintru la Sihăstria 
pentru duhul Părinților (...) pentru că aici am fost învăţat 
să îngrop omul din mine şi să nu fiu călugărul cel 
din afară. 


În cele din urmă se retrage la Mănăstirea Slatina-Suceava, 
o mănăstire de maici, unde în martie 1990 se mută la 
Domnul, lăsând în urma lui „Credinţa cea dreaptă“, 
osteneala, răbdarea, dragostea, dăruirea, prietenia şi 
omenia, dar şi două lucrări valoroase. Una este lucrarea 
de licenţă, de care am amintit mai sus, iar cealaltă este o 
lucrare dogmatică, foarte apreciată până astăzi, Despre 
Dumnezeiescul har. Cele două lucrări ale sale au văzut 
lumina tiparului în 1999, sub grija vrednicului de 
pomenire Părinte Ioanichie Bălan. 


Părintele Constantin Catana de la Mănăstirea Văratic, 
care a scris o carte despre Duhovnicul său: Părintele 
Dosoftei Murariu, Slujitorul tainic al inimii, afirmă: 
„Marele Duhovnic a fost ascultător, iar când s-a retras 
în umbră şi tăcere, s-a retras pentru grija sufletului 
său şi pentru grija celorlalţi, dovedind, în mod real, 
că a fost un izvor de mângâiere multora“. Părintele 
Constantin ne oferă şi dovada clară a acestui fapt, redând 
mărturia unei fiice duhovniceşti a Părintelui Dosoftei, 
Eugenia Bătâcă din comuna Horia (jud. Neamţ), care şi-a 
pierdut fiul într-un grav accident: „În durerea mea adâncă 
m-a mângâiat şi mi-a zis: ««-Soră Eugenia, poartă-ţi crucea 
cu demnitate, fii puternică în necazul frăţiei tale, căci 
suferinţa şi iubirea merg împreună în faţa lui Dumnezeu 


şi astfel Dumnezeu nu întârzie, se strecoară prin suferinţa 
şi iubirea noastră tocmai atunci când ne lasă puterile»>>". 


Părintele Dosoftei Murariu a fost un vrednic slujitor al 
altarului. Nu a făcut nicio concesie regimului comunist- 
ateu, ci şi-a dus crucea cu credinţă, dragoste şi nădejde, 
ştiind foarte bine că Hristos are în lume suflete alese. 
Prioritară a fost pentru el rugăciunea care mereu i-a adus 
mângâierea „Dumnezeiescului har“. 


Despre Părintele Dosoftei Murariu mai sunt multe de 
spus. Noi ne-am propus doar să-l aducem în atenţia celor 
care, poate, nici nu au auzit despre el sau îl cunosc foarte 
puțin şi să le dăm prilejul celor doritori să aprofundeze 
ceea ce noi am început, pentru că bine este să ne 
cunoaştem şi să ne prețuim valorile. Să avem şi noi parte 
de rugăciunile acestui Părinte al Bisericii noastre drept 
slăvitoare. 


Monahia Teofana 

Romanţările 


În catolicism s-a mai întâmplat ceva: tradiţia ortodoxă nu 
a fost doar raţionalizată, ci şi amestecată cu romanţări de 
tot felul. Elemente de legende păgâne au pătruns în vieţile 
sfinţilor și au făcut din varianta latină o poveste de 
nerecunoscut față de originalul ortodox. Apar elemente 
fabuloase, care sunt rezultatul unei foarte puternice 
imaginaţii. Problema este că astfel, viaţa sfântului şi-a 
pierdut veridicitatea, apărând ca o simplă 
poveste. Observăm elemente romanţioase chiar din 
secolul al XIII-lea. Ajungem să nu mai avem încredere în 
surse. Pe lângă aceste, apar legende de felul Graalului, de 
origine celtă. Un exemplu de acest fel este viaţa Sf. 
Hristofor, care diferă total de modelul ortodox. Sfântul 
ajunge să slujească diavolului, ca unuia dintre stăpânii pe 
care îi consideră cel mai puternic şi elementele de basm se 
întâlnesc la tot pasul. Sfântul nu mai este sfânt, şi-a 
pierdut sfinţenia şi a ajuns erou de poveste. 


Arta medievală 


Acum, deşi picturile și-au păstrat caracterul preponderent 
iconografic, putem observa că ceva se schimbă. Există un 
pictor care a trăit la sfârşitul secolului al XIII-lea, pe nume 
Duccio. Dacă observăm Răstignirea pictată de el, aceasta 
păstrează încă elemente de tradiţie bizantină. Hristos 
arată calm şi senin. Dar sunt şi feţe care au ceva foarte 
omenesc în ele şi care sunt desenate foarte bine pentru a 
surprinde psihologicul. Să ne uităm la îngeri. Ei au feţe de 
îngeri, dar parcă ne-am uita la oameni. Încă nu au decăzut 
ca imagine, dar arată deja ca oamenii, cu caracteristici 
psihologice, ca și cum cineva a pozat pentru acest tablou. 
Oamenii arată variat. Deja s-a pierdut tipul iconografic şi 
apare un principiu nou. 


i Duccio, Răstignirea, detaliu 


Pentru a înţelege mai bine acest aspect, facem referire la 
un pictor emblematic al acestei perioade. Este vorba de 
Giotto. Despre el spunea un istoric: „Pictura nu mai era la 
el un ecou al tradiţiei, ci s-a ridicat deodată la treapta de 
invenţie. Arta nu mai lucra cu modele convenţionale, 
abstracte şi ideale; modelele sale deveniseră realităţi din 
natură. Reprezentarea vieţii reale era ţinta tuturor 
picturilor.” De aceea s-a numit revoluţie artistică şi este de 
la sine înţeles că se potriveşte cu noul tip de sfinţenie 
prezentat mai sus, căci icoana nu mai este icoană, ci 
tablou religios. Falsa sfinţenie a dat naştere unei false 
iconografii. Giotto adaugă în picturi elemente din viaţa de 


zi cu zi. Acesta este doar începutul a ceea ce Renaşterea va 
realiza mai târziu. 





Politica 


Un ultim aspect caracteristic acestei perioade este sfera 
politicului. Obserăm că ideea Imperiului bizantin se 
pierduse. Imperiul nu mai are în el nimic religios, ci 
ajunge doar o instituţie politică ce ajută la 
răspândirea creştinismului. Evident, nimeni nu credea că 
va putea realiza societatea perfectă pe pământ, dar în 
Bizanţ se căuta prin imperiu, asemănarea cu Împărăţia 
cerurilor. Or, aceasta s-a pierdut în Occident. 


Mai întâi, la anul 800 a apărut un imperiu care s-a dorit a 
fi un rival al celui bizantin. Este vorba de imperiul lui 
Carol cel Mare. Papa a dat câştig acestuia, întrucât 
accepta dogma Filioque. Iar imperiul lui Carol cel Mare a 
dat naștere mai târziu Sfântului Imperiu Roman de Apus. 
S-a numit sfânt pentru că instituţia statală a fost 
percepută ca a fi sfântă. Iar aceasta a fost o încercare de a 


face din lume și din instituţiile pământeşti ceva sfânt. 


Cruciadele din acea vreme, deși aveau ca scop declarat, 
alungarea păgânilor din Locurile Sfinte, au ajuns în 
practică să supună Papei Imperiul bizantin. 


Însă cea mai puternic politizată instituţie a Evului Mediu 
a fost papalitatea. Monarhul universal era de fapt papa. 
S-a făcut apel la un fals document de pe vremea 
împăratului Constantin cel Mare, prin care acesta din 
urmă ar fi dat papei autoritatea temporală. Ca atare, papa 
a devenit o persoană politică, un fel de împărat apusean, 
căci imperiul de apus se clătina. Apare acum şi teoria că 
întreg pământul aparţine papei, acesta dându-l oamenilor 
ca într-un sistem feudal. Deci el nu deţine doar autoritatea 
spirituală, ci întreaga lume materială. 


În concluzie, acest spirit care a început să domine arta, 
politica, teologia, filosofia şi spiritualitatea era duhul 
acestei lumi, un duh de falsitate, de înşelare, de amestec 
al lumescului cu toate slăbiciunile lui în cele 
dumnezeiești. Şi aici apare ruptura şi înstrăinarea tot mai 
puternică faţă de Răsărit, prezentă încă de pe timpul lui 
Carol cel Mare şi a Sfântului Fotie. 


În acest duh care se naşte acum, în evul mediu apusean, 
se văd toate seminţele mentalităţii lumii moderne. Se 
căuta un alt fel de creştinism, diferit de Ortodoxie, mai 
bun decât aceasta şi decât Sf. Părinţi. Ulterior, acesta va 
apărea sub diferite forme, inclusiv în ateism şi tot felul de 
credinţe ciudate, însă căutarea lor va fi aceeaşi mereu, a 
ceva diferit. În final toată lumea va fi creştină după acest 
chip străin duhului Ortodoxiei. Căci antihrist nu este 
necreştin, ci va înlocui creștinismul cu un anti- 
creştinism declarat creștin, dar care este cu totul 
străin şi opus esenței creştinismului. (va urma) 


